《响应祷雨寄苏文忠公》
宋代·毛滂

雪意不肯休，垂垂阁云端。
余暖蒸衣裘，热作堕指过时。
曛黄阴雨来，俄忽急雨{上雨下漫}。
空阶答檐语，跳珠上阑干。
世尊俨无说，冻坐谁为欢。
萧条僧舍影，痴兀依蒲团。
相照怜短檠，坐恐膏油乾。
劳生竟何如，岁月如走丸。
七星在长剑，细事何足弹。
尚想丘园人。惭颊时一丹。
徘徊经屠门，饱意只自谩。
顾惟淬牛刀，庶足厌一餐。
不然学农圃，趁此筋力完。
年丰得饱饭，日晏眠茅莞。
咄嗟万里空，俯仰百岁殚。
行止信流坎，所遇随足安。
勋名片纸薄，天地如瓢箪。
离骚幸相逢，浊酒聊自宽。
谁与谈此心，夜气方漫漫。
绝墙过饥鼠，翻倒争余残。

作者简介：毛滂（1056——？约1124）， 字泽民，衢州江山石门（今浙江衢州）人。北宋词人。生于“天下文宗儒师”世家。父维瞻、伯维藩、叔维甫皆为进士。他自幼酷爱诗文词赋，北宋元丰二年（1079），与西安（今浙江衢州）赵英结为伉俪。毛滂诗词被时人评为“豪放恣肆”，“自成一家”。元祐四年（1089）所作《惜分飞·富阳僧舍代作别语》小词结尾“今夜山深处，断魂分付潮回去”，南宋周辉认为含蓄情醇“语尽而意不尽，意尽而情不尽”。有《东堂集》十卷和《东堂词》一卷传世。